CELEX: 32018D0489
Language: hu
Date: 2018-03-21 00:00:00
Title: A Bizottság (EU) 2018/489 végrehajtási határozata (2018. március 21.) a ragadós száj- és körömfájás vírusának Algériából és Tunéziából az Unióba való behozatala elleni megelőző intézkedésekről szóló (EU) 2017/675 határozat módosításáról (az értesítés a C(2018) 1604. számú dokumentummal történt) (EGT-vonatkozású szöveg. )

23.3.2018   
            
            
               HU
            
            
               Az Európai Unió Hivatalos Lapja
            
            
               L 81/20
            
         A BIZOTTSÁG (EU) 2018/489 VÉGREHAJTÁSI HATÁROZATA
   (2018. március 21.)
   a ragadós száj- és körömfájás vírusának Algériából és Tunéziából az Unióba való behozatala elleni megelőző intézkedésekről szóló (EU) 2017/675 határozat módosításáról
   
      
         (az értesítés a C(2018) 1604. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a harmadik országokból a Közösségbe behozott állatok állategészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelvek módosításáról szóló, 1991. július 15-i 91/496/EGK tanácsi irányelvre (1) és különösen annak 18. cikke (6) bekezdésére,
   tekintettel a harmadik országokból a Közösségbe behozott termékek állategészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (2) és különösen annak 22. cikke (6) bekezdésére,
   mivel:
   
               (1)
            
            
               A 91/496/EGK irányelv megállapítja a harmadik országokból az Unióba behozott állatok állategészségügyi ellenőrzésére irányadó elveket. A 97/78/EK irányelv megállapítja a harmadik országokból az Unióba behozott termékek állategészségügyi ellenőrzésére irányadó elveket. A két irányelv meghatározza azokat az intézkedéseket, amelyeket a Bizottságnak meg kell hoznia, ha az állati egészségre vagy a közegészségre súlyos veszélyt jelentő betegség merül fel vagy terjed harmadik ország területén.
            
         
               (2)
            
            
               Azt követően, hogy Algéria és Tunézia a ragadós száj- és körömfájás országukban történő kitöréséről értesítette a Bizottságot, a Bizottság az (EU) 2017/675 (3) és az (EU) 2017/887 bizottsági végrehajtási határozattal (4) uniós szintű megelőző intézkedéseket fogadott el.
            
         
               (3)
            
            
               Az (EU) 2017/675 végrehajtási határozat 2018. április 30-ig alkalmazandó.
            
         
               (4)
            
            
               Mivel a ragadós száj- és körömfájás okozta algériai és tunéziai helyzet továbbra is bizonytalan, és az említett országokba jelentős számú exportált élőszarvasmarha-szállítmány érkezik az Európai Unió tagállamaiból, az életbe léptetett intézkedések időtartamát indokolt meghosszabbítani.
            
         
               (5)
            
            
               Az e határozatban előírt intézkedések addig alkalmazandók, amíg le nem zárul a ragadós száj- és körömfájással összefüggő helyzetnek az érintett területek vonatkozásában történő teljes körű értékelése.
            
         
               (6)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Az (EU) 2017/675 határozat 5. cikkének helyébe a következő szöveg lép:
   
      „5. cikk
      Ezt a határozatot 2019. június 30-ig kell alkalmazni.”
   
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2018. március 21-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 268., 1991.9.24., 56. o.
   
   
      (2)  HL L 24., 1998.1.30., 9. o.
   
   
      (3)  A Bizottság (EU) 2017/675 végrehajtási határozata (2017. április 7.) a ragadós száj- és körömfájás vírusának Algériából az Unióba való behozatala elleni megelőző intézkedésekről (HL L 97., 2017.4.8., 31. o.).
   
      (4)  A Bizottság (EU) 2017/887 végrehajtási határozata (2017. május 22.) a ragadós száj- és körömfájás vírusának Tunéziából az Unióba való behozatala elleni megelőző intézkedésekről és az (EU) 2017/675 végrehajtási határozat módosításáról (HL L 135., 2017.5.24., 25. o.).